‘No solo duelen los golpes’, el monòleg feminista de Pamela Palenciano, arriba este divendres al Port de Sagunt
07 de novembre 2017

![Imagen 1](/media/nogbqxby/94-imagotipo-no-solo.jpg)

Este divendres el Centre Cívic Antic Sanatori del Port de Sagunt acollirà a les 19 hores el monòleg _No solo duelen los golpes_, de l'activista feminista Pamela Palenciano. Esta activitat, organitzada per la regidoria d'Igualtat, s'emmarca dins de la programació del 25 de Novembre, Dia Internacional contra la Violència de Gènere.

  

![](/media/xczlc3lj/94-1185352_653297214694976_1822691734_n.jpg)  
  
  

El monòleg es farà en la sala d'actes del Centre Cívic, està dirigit a tots els públics i l'entrada serà gratuïta amb aforament limitat. Pamela Palenciano va nàixer a Andújar, Jaén, i és monologuista, comunicadora i activista feminista, reconeguda internacionalment pel monòleg teatral _No solo duelen los golpes_, en el qual relata de manera autobiogràfica la seua història sobre la violència de gènere utilitzant l'humor i la ironia.

  

![](/media/pqjbuhy3/94-1238205_653297224694975_877482249_n.jpg)  
  
En este monòleg teatral, Pamela Palenciano proposa, des d'una experiència de parella en la qual va viure maltractaments, abús i submissió en el poder i la violència de la masculinitat patriarcal, una mirada al tipus de relacions que mantenim en el marc de la societat patriarcal i com les construïm i patim.  

  

![](/media/akwnkyjv/94-1239805_653297274694970_1096850903_n.jpg)  
  
  

*   [](http://www.facebook.com/sharer.php?u=https://aytosagunto.es/va/actualitat/no-solo-duelen-los-golpes-el-monoleg-feminista-de-pamela-palenciano-arriba-este-divendres-al-port-de-sagunt/ "Facebook")
*   [](http://twitter.com/share?url=https://aytosagunto.es/va/actualitat/no-solo-duelen-los-golpes-el-monoleg-feminista-de-pamela-palenciano-arriba-este-divendres-al-port-de-sagunt/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/no-solo-duelen-los-golpes-el-monoleg-feminista-de-pamela-palenciano-arriba-este-divendres-al-port-de-sagunt/ "Linked In")
*   [](mailto:?body=https://aytosagunto.es/va/actualitat/no-solo-duelen-los-golpes-el-monoleg-feminista-de-pamela-palenciano-arriba-este-divendres-al-port-de-sagunt/)